**Опис и спецификација предмета, услови испоруке или извршења**

Набавка горива за потребе службених возила (Евро дизел, Европремијум БМБ 95 , Плин ТНГ, AD Blue путем издавања **компанијских/корпоративних картица** мора задовољити:

* Могућност коришћења на свим продајним објектима - бензинским станицама у оквиру продајне мреже понуђача на територији Републике Србије
* Добијање редовних извештаја о потрошњи горива по возилу
* Добијање ванредних извештаја на захтев
* Заштита од крађе и злоупотребе картица
* Могућност блокаде дебитне картице
* Могућност постављања месечног лимита на картицу

|  |  |  |  |
| --- | --- | --- | --- |
| ***Ред. Бр.*** | ***Врста и тип горива*** | ***Јединица мере*** | ***Количина*** |
| 1. | Бензин:   * BMB 95 | Литар | 5500 |
| 2. | Дизел гориво:   * Evro dizel | Литар | 6300 |
| 3. | Плин ТНГ | Литар | 600 |
| 4. | AD Blue | Литар | 12/10 |

Како се ради о добрима - Евро дизел, Европремијум БМБ 95 , Плин ТНГ, AD Blue, за потребе службених возила чији обим није могуће потпуно прецизно утврдити, односно није могуће унапред одредити прецизне количине предмета набавке у Техничкој спецификацији јавне набавке и Обрасцу структуре понуђене цене из предметне конкурсне документације дате су оквирне количине ( процењене количине ) предметних добара за период важења уговора, и то на основу количина и потреба које су се као објективне могле предвидети у тренутку сачињавања конкурсне документације, а на основу детаљне анализе и искуства из праксе Наручиоца – општине Неготин.

Количине наведене у Обрасцу структуре понуђене цене су оквирне ( за период важења уговора ) и могу се повећати односно смањити у складу са потребама Наручиоца, с тим да је максимални износ средстава који Наручилац може потрошити у извршењу уговора износ процењене вредности и тај износ ће бити наведен у уговору.

Понуђена горива морају испуњавати услове у погледу квалитета прописана:

- Правилником о техничким и другим захтевима за течна горива нафтног порекла (''Сл.гл.РС'' бр. 150/2020 и 127/2021). Понуђач се обавезује да обезбеди понуђени квалитет предмета јавне набавке током целокупног трајања уговора.

Рок испоруке добара:

Под роком испоруке, подразумева се дан преузимања горива у моторно возило Наручиоца на бензинским станицама изабраног Понуђача. Испорука добара за потребе Наручиоца, вршиће се сукцесивно.

Место испоруке добара:

Под местом испоруке добара сматрају се сви продајни објекти - бензинске станице Понуђача на територији Републике Србије, а на којима је могућа куповина **компанијским/корпоративним картицама**.

Цену предметног добра исказати у динарима, **по ценовнику понуђача који је важећи НА ДАН ОТВАРАЊА ПОНУДА И КОЈИ ПОНУЂАЧ ДОСТАВЉА У СКЛОПУ СВОЈЕ ПОНУДЕ**. Уколико понуђач нуди различите цене горива на продајним местима (пумпама), у обрасцу структуре цене исказује просечну цену, израчунату као прост просек свих цена које су заступљене (нпр. (цена 1+ цена 2 + цена 3)/3).

**Понуђач обавезно доставља:** Списак свих продајних објеката – бензинских станица на територији Републике Србије, где ће се вршити куповине горива путем издавања компанијских/корпоративних картица, у ком ће навести седиште (адресу) и број телефона, за свако продајно место.